Diari Oficial de la Generalitat Valenciana


Sumari del DOGV 9366, del 21-06-2022 (2022/5445)

Informació pública de l'emissió de l'informe ambiental i territorial estratègic de la modificació puntual número 35 del Pla general d'ordenació urbana.
-------------------------------------------------------------------------------------------------------------------------------------------------------

### Dades del document

Número de DOGV
:   9366

Data del DOGV
:   21-06-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/5445


Data del document
:   01-06-2022

Organisme emissor
:   Ajuntament d'Ibi

Tipus de document
:   Anunci

Descriptors 

:   * Ibi
    * pla d'urbanisme
    * administració local

Informació pública de l'emissió de l'informe ambiental i territorial estratègic de la modificació puntual número 35 del Pla general d'ordenació urbana. [2022/5445]  
En compliment del que es disposa en l'article 53.7 i 53.8 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, de la Comunitat Valenciana, i en compliment dels acords per la Junta de Govern Local, adoptat el dia 30.05.2022, es procedeix a la publicació de l'informe ambiental i territorial estratègic favorable, en el procediment simplificat d'avaluació ambiental i territorial estratègica de la modificació puntual núm. 35 del PGOU d'Ibi, modificació de l'article 8.37, construccions per damunt de l'altura de la cornisa.  
  
«Vista la proposta del segon tinent d'alcalde de data vint-i-quatre de maig de 2022 en la qual expressa:  
Vist l'expedient que es tramita en el Departament d'Urbanisme relatiu a la modificació puntual del Pla general d'ordenació urbana, núm. 35, modificació de l'article 8.37, Construccions per damunt de l'altura de cornisa.  
Vist l'informe emés per la coordinadora de Territori i Medi Ambient i l'arquitecte municipal, de data 20.05.2022, que a continuació es transcriu:  
  
«Informe tècnic jurídic per a la resolució d'informe ambiental i territorial estratègic (IATE)  
  
1. Antecedents  
Amb data 08.10.2021 l'Ajuntament Ple va adoptar, entre altres, el següent acord: «sol·licitar a l'òrgan ambiental municipal l'inici de l'avaluació ambiental i territorial estratègica, de la modificació puntual núm. 35, modificació de l'article 8.37, Construccions per damunt de l'altura de cornisa» del Pla general d'ordenació urbana d'Ibi.  
En compliment de l'article 53 del TR-LOTUP, es va sotmetre el document que conté l'esborrany del pla i el document inicial estratègic a consultes de les administracions públiques afectades i a persones interessades.  
  
2. Documentació presentada  
La sol·licitud d'inici, remesa per l'Ajuntament d'Ibi com a òrgan promotor i substantiu, s'acompanya d'esborrany del Pla i de document inicial estratègic amb els continguts de l'article 52 del TR-LOTUP.  
  
  
3. Planejament vigent  
El planejament municipal vigent és el Pla general d'ordenació urbana, aprovat per la Comissió Territorial d'Urbanisme el 3 de febrer de 2000 (BOP 26.05.2000). Aquest Pla va ser sotmés a avaluació ambiental i es va emetre declaració d'impacte ambiental el 24 de maig de 1999 (exp. 86/99 AIA).  
  
4. Document inicial estratègic  
4.1. Descripció, objecte i justificació  
El municipi d'Ibi compta amb un pla general aprovat definitivament per la Comissió Territorial d'Urbanisme en data 3 de febrer de 2000. Aquest pla general va ser avaluat ambientalment, i va obtindre declaració d'impacte ambiental favorable amb determinades condicions en data 24 de maig de 1999.  
L'article 8.37 de les normes urbanístiques del Pla general regula les construccions per damunt de l'altura de cornisa, de manera que defineix els paràmetres d'altura i angle de les cobertes inclinades, i determina que les cobertes planes només podran abastar el 25 % de la superfície de l'última planta. Pretén l'Ajuntament eliminar aquesta última limitació, excepte en les zones de barri antic i nucli històric tradicional.  
  
A més, es recull en aquest article la regulació de l'aprofitament sota coberta, ja contemplat en les normes zonals d'ús residencial i definit en l'article 8.43 de les normes urbanístiques.  
És per això l'objectiu fonamental d'aquesta modificació admetre la realització de cobertes planes, compatibilitzant-les amb les cobertes inclinades existents, d'acord amb les exigències tècniques del Codi Tècnic de l'Edificació, i amb els avanços tecnològics i constructius.  
  
Com a desenvolupament de l'objectiu principal descrit es proposen uns objectius específics que pretenen ser aconseguits amb la redacció de la present modificació puntual:  
- Adaptar el planejament municipal a les exigències del CTE.  
- Aconseguir una estètica concorde a les innovacions actuals en matèria de construcció.  
- Compatibilitzar les cobertes planes existents en el municipi amb el planejament en vigor.  
  
5. Consultes realitzades  
La junta de Govern Local de l'Ajuntament d'Ibi, com a òrgan ambiental i territorial, ha sotmés la documentació aportada (DIE i esborrany del Pla), a consulta de les següents administracions afectades i persones interessades.  
  
ADMINISTRACIÓ PÚBLICA CONSULTADA Data consulta Data informe  
Conselleria de Política Territorial,   
Obres Públiques i Mobilitat  
Servei Territorial d'Urbanisme  
 d'Alacant 08.10.2021 23.11.2021  
  
  
  
5.1. Urbanisme  
El Servei Territorial d'urbanisme d'Alacant emet informe favorable amb data 08.11.2021, i indica que la proposta no contravé la normativa d'aplicació.  
Si bé no s'identifiquen efectes significatius sobre el medi ambient, l'informe assenyala «la necessitat que la documentació que se sotmeta a participació pública continga estudi d'integració paisatgística, tal com estableixen els articles 6 i 39 del TR-LOTUP, així com la justificació de la planificació amb perspectiva de gènere, tal com reclama l'article 1.1 de l'annex XII del TRLOTUP.»  
A més, manifesta que la competència per a l'aprovació definitiva de l'instrument de planejament correspon a l'Ajuntament d'Ibi, en afectar l'ordenació detallada definida en l'art. 35 del TR-LOTUP, tal com estableix l'article 44.5 del TR-LOTUP, i és així mateix l'Ajuntament d'Ibi l'òrgan ambiental i territorial competent d'acord amb l'article 49 del TR-LOTUP, en afectar exclusivament l'ordenació detallada del sòl urbà.  
  
  
  
6. Identificació i valoració dels possibles efectes sobre el medi ambient  
Conforme al que s'estableix en l'article 46.3 del TR-LOTUP, l'òrgan amiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, prèvia consulta a les administracions Públiques afectades a les quals es refereixen els articles 48.d i 53.1 de la LOTUP.  
Analitzat el document inicial estratègic i els informes rebuts, s'efectua la valoració dels possibles efectes de la present modificació puntual.  
  
6.1. Criteris per a determinar el sotmetiment a avaluació ambiental i territorial estratègica ordinària  
Un pla haurà de sotmetre's a avaluació ambiental i territorial estratègica ordinària, en funció de l'existència d'efectes significatius sobre el medi ambient, prenent com a referència els següents criteris, d'acord amb l'annex VIII del TR-LOTUP.  
Quant a les característiques dels plans i programes, considerant en particular:  
«a) La mesura en què el pla o programa estableix un marc per a projectes i altres activitats, bé en relació amb la ubicació, naturalesa, dimensions i condicions de funcionament o bé en relació amb l'assignació de recursos.  
b) La mesura en què el pla o programa influeix en altres plans o programes, inclosos els que estiguen jerarquitzats.  
c) La pertinència del pla o programa per a la integració de consideracions ambientals, amb l'objecte, en particular, de promoure el desenvolupament sostenible.  
d) Problemes ambientals significatius relacionats amb el pla o programa.  
e) La pertinència del pla o programa per a la implantació de la legislació comunitària o nacional en matèria de medi ambient, com, entre altres, els plans o programes relacionats amb la gestió de residus o la protecció dels recursos hídrics.  
f) La incidència en el model territorial.»  
Quant a les característiques dels efectes i de l'àrea probablement afectada, atenent en particular:  
«a) La probabilitat, duració, freqüència i reversibilitat dels efectes.  
  
b) El caràcter acumulatiu dels efectes.  
c) El caràcter transfronterer dels efectes.  
d) Els riscos per a la salut humana o el medi ambient.  
e) La magnitud i l'abast espacial dels efectes (àrea geogràfica i grandària de la població que puguen veure's afectades).  
f) El valor i la vulnerabilitat de l'àrea probablement afectada a causa de:  
1r Les característiques naturals especials.  
2n Els efectes en el patrimoni cultural.  
3r La superació de valors límit o d'objectius de qualitat ambiental.  
  
4t El segellament i l'explotació intensiva del sòl.  
5é Els efectes en àrees o paisatges amb rang de protecció reconegut en els àmbits nacional, comunitari o internacional.  
6é Els efectes sobre el desenvolupament equilibrat del territori.»  
6.2. Possibles efectes significatius sobre el medi ambient  
La modificació pretesa, consistent en la possibilitat de culminar les edificacions amb coberta plana en el nucli urbà d'Ibi (a excepció del barri antic i el nucli històric tradicional, que es regularan per la seua normativa específica), suposa una modificació limitada de la visual urbana. En l'actualitat, coexisteixen edificacions rematades amb coberta inclinada i amb coberta plana (realitzades aquestes últimes amb anterioritat al Pla general de l'any 2000).  
La modificació pretesa té uns efectes limitats en concretar-se en la permissibilitat de rematar les edificacions amb cobertes planes (a més de coberta inclinada)  
La proposta no té per objecte modificar la classificació i qualificació del sòl, es manté la qualificació residencial proposta pel PG vigent, la qual s'estén únicament a criteris estètics i constructius, àmpliament recollits i acceptats pel Codi Tècnic de l'Edificació.  
  
L'àmbit afectat es correspon amb àrees de sòl urbà consolidades per l'edificació i urbanització, amb una trama urbana dotada de serveis públics i equipaments i àrees de sòl urbanitzable ordenades detalladament. Es tracta d'edificacions en sòl i zona altament antropitzada, per la qual cosa l'actuació seguida i pretesa, ostenta nul·la incidència en el medi ambient, ni en la flora i fauna d'aquests terrenys.  
  
Es tracta d'una modificació que afecta la «regulació de les ordenances particulars d'edificació», en concret al volum dels edificis, que podrà rematar la seua coberta amb una terminació plana, no apreciant-se per tant efectes a una escala ambiental ni territorial al no modificar ni la classificació ni la qualificació del sòl, i al no trobar-se en terrenys amb afeccions mediambientals amb incidència en aquest paràmetre.  
  
No obstant això, de conformitat amb els articles 6 i 39.3.a de la LOTUP i segons l'informe del Servei Territorial d'Urbanisme d'Alacant, es proposa com a mesura correctora l'elaboració del corresponent estudi d'integració paisatgística, on es valoraran els efectes sobre el caràcter i la percepció del paisatge, proposant en el seu cas les mesures per a evitar o mitigar els possibles efectes negatius.  
  
6.3. Valoració  
Analitzada l'alternativa proposada, atesa la documentació que consta en l'expedient i als informes emesos, s'observa que la proposta de modificació de l'article 8.37 del PGOU d'Ibi no ostenta incidències significatives sobre el medi ambient, sobre el patrimoni natural ni cultural, ni sobre el model territorial establit en la planificació urbanística municipal, per la qual cosa s'estima que l'alternativa proposada és compatible a efectes ambientals, en els termes proposats en aquest informe.  
  
  
7. Consideracions jurídiques  
l'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic mitjançant el text refós de la Llei d'ordenació del territori, urbanisme i paisatge de la Comunitat Valenciana, aprovada per Decret legislatiu 1/2021, de 18 de juny (TR-LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que es preveu en la legislació d'avaluació ambiental.  
  
8. Conclusió  
Conforme al que s'estableix en l'article 46.3 del TR-LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient.  
D'acord amb els criteris de l'annex VIII, així com del que es deriva dels pronunciaments de les administracions públiques afectades (art. 53.1 del TR-LOTUP), es pot concloure que el procediment d'avaluació ambiental simplificat és suficient per a determinar que la modificació puntual pretesa no presenta efectes significatius sobre el medi ambient, si bé han d'establir-se condicionants previs a la seua aprovació definitiva.  
Per tot el que s'ha exposat anteriorment, s'informa favorablement quant a l'emissió d'informe ambiental i territorial estratègic en el procediment simplificat, i proposa procedir a la tramitació de la modificació puntual núm. 35 del PGOU d'Ibi, consistent en la modificació de l'article 8.37. Construccions per damunt de l'altura de cornisa, conforme al capítol III, del títol III, del llibre I del TR-LOTUP, i tot això d'acord amb els criteris de l'annex VIII de la LOTUP i els informes de les administracions públiques consultades, per considerar que el seu abast no tindrà efectes significatius sobre el medi ambient.  
No obstant això anterior, la proposta de la modificació, i amb caràcter previ a la seua exposició al públic i aprovació definitiva, haurà d'atendre els següents condicionaments:  
- Haurà de contindre el corresponent estudi d'integració paisatgística.  
- Haurà d'incorporar l'estudi de viabilitat econòmica, la memòria de sostenibilitat econòmica, i incorporar la perspectiva de gènere en la planificació.  
L'òrgan ambiental i territorial en el present procediment és l'Ajuntament d'Ibi, en tractar-se d'una modificació que afecta exclusivament l'ordenació detallada del sòl urbà, i del sòl urbanitzable d'un pla avaluat ambientalment, tal com determina l'article 49 del TRLOTUP.  
  
La competència en matèria d'avaluació ambiental i territorial estratègica no està assignada a cap òrgan per la Llei 7/1985, reguladora de les bases de règim local. No obstant això, com que l'aprovació dels plans urbanístics correspon al Ple de la Corporació, en virtut del que es disposa en l'article 22.c del citat cos legal, resulta convenient que l'avaluació ambiental i territorial estratègica la realitze un altre òrgan municipal.  
A la vista del que s'estableix en la Llei 7/1985, pot ostentar la condició d'òrgan ambiental municipal, l'alcalde, en virtut de la competència residual que regula l'article 21.1.s.  
Mitjançant decret de l'Alcaldia, de data 17 de juny de 2019, es va delegar en la Junta de Govern Local l'atribució establida en l'article 21.1.s de Llei de bases de règim local.  
Vist el que antecedeix, aquest tinent d'alcalde delegat de l'Àrea de Territori i Patrimoni, en virtut de la resolució de l'Alcaldia 142/2019, de 17 de juny, publicada en el BOP núm. 118, de 21.06.2019, eleva la Junta de Govern Local, la següent  
  
Proposta d'acord:  
  
Primer  
Emetre informe ambiental i territorial estratègic en el procediment simplificat, de la modificació puntual núm. 35 del PGOU d'Ibi, consistent en la modificació de l'article 8.37, Construccions per damunt de l'altura de cornisa, conforme al capítol III, del títol III, del llibre I del TR-LOTUP, i tot això d'acord amb els criteris de l'annex VIII del TR-LOTUP i els informes de les administracions públiques consultades, per considerar que el seu abast no tindrà efectes significatius sobre el medi ambient.  
No obstant això anterior, la proposta de la modificació, i amb caràcter previ a la seua exposició al públic i aprovació definitiva, haurà d'atendre els següents condicionaments:  
Haurà de contindre el corresponent estudi d'integració paisatgística.  
  
Haurà d'incorporar l'estudi de viabilitat econòmica, la memòria de sostenibilitat econòmica, i incorporar la perspectiva de gènere en la planificació.  
  
Segon  
Comunicar el present acord al Departament d'Urbanisme per a continuar amb el procediment d'aprovació.  
  
Tercer  
Remetre el present acord al Diari Oficial de la Generalitat Valenciana per a la publicació.»  
  
Ibi, 1 de juny de 2022.- El tinent d'alcalde: Santiago Cózar Valls.